અમેરિકાની રાજનીતિમાં કૉર્પોરેટના વધી રહેલા પ્રભુત્વના વિરોધમાં ગઈ કાલે ન્યુ યૉર્કના બ્રુકલિન બ્રિજ પર ટ્રાફિક જૅમ કરીને દેખાવ કરનારા ૭૦૦થી વધુ લોકોની ધરપકડ કરવામાં આવી હતી. વૉલ સ્ટ્રીટ વિરોધી કાર્યકરોએ બે સપ્તાહ પહેલાં ન્યુ યૉર્કના એક નાનકડા પાર્કમાં દેખાવો યોજ્યા હતા, પરંતુ ગઈ કાલે તેઓ છેક બ્રુકલિન બ્રિજ પર પહોંચી જતાં ભારે અવ્યવસ્થા સર્જાઈ હતી અને કલાકો સુધી વાહનવ્યવહાર ખોરવાયેલો રહ્યો હતો.